RESOLUCIÓN do 6 de abril de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de carpintaría de ribeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/05/2005

Visto o expediente de revisión salarial do convenio colectivo do sector de carpintaría de ribeira, que tivo entrada nesta delegación provincial o día 29-3-2005 e subscrito pola comisión paritaria do convenio o día 17-2-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro
e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 6 de abril de 2005.
Cristina Azpilcueta González
Delegada provincial da Coruña
Convenio colectivo provincial para as empresas
de carpintaría de ribeira
Acta.
Asistentes:-Parte empresarial:
Domingo Lago Martínez.
Eugenio Manuel Romero Senande.
Gerardo Triñanes Fernández.-Parte social:
Santiago Huertas Pozurama (CC.OO.).
Celestino Pérez Vázquez (UGT).
Na Coruña, ás 10.00 horas do día 17 de febreiro de 2005 reúnense os compoñentes da comisión deliberadora do convenio colectivo provincial para as empresas de carpintaría de ribeira, que á marxe se expresan.
1º Acórdase actualizar as táboas salariais correspondentes ao ano 2004 incrementando o 0,95% que é a diferenza existente entre o 2,25% e o 3,20% por ser este o IPC real do ano 2004, seguindo así o estipulado no artigo 4 do convenio vixente.
2º Elabóranse as táboas salariais para o ano 2005 que supón un 3,2%+1,25% con respecto ao 2004 actualizado.
3º Apróbanse as táboas que se xuntan para a súa publicación no BOP.
E non tendo máis asuntos que tratar deuse por finalizada a reunión, ás 11.30 horas da data arriba indicada.
Convenio colectivo provincial para as empresas
de carpintaría de ribeira
Táboas salariais 2004 revisadas (IPC 0,95%)
Categoría
Día
Mes
Cómputo anual
Encargado
24,14 A
734,17 A
11.517,38 A
Oficial primeira
23,20 A
705,61 A
11.117,56 A
Oficial segunda
22,69 A
690,25 A
10.902,60 A
Axudante
21,19 A
644,50 A
10.262,09 A
Peón
20,78 A
631,92 A
10.085,85 A
Complemento de transporte103,25 A
Táboas salariais 2005 revisadas
(3,2%+1,25%)(4,45%)
Categoría
Día
Mes
Cómputo anual
Encargado
25,22 A
766,84 A
12.029,91 A
Oficial primeira
24,24 A
737,01 A
11.612,30 A
Oficial segunda
23,71 A
720,98 A
11.387,77 A
Axudante
22,14 A
637,19 A
10.718,75 A
Peón
21,70 A
660,04 A
10.534,68 A
Complemento de transporte107,85 A
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA